CELEX: 62010CN0452
Language: mt
Date: 2010-09-16 00:00:00
Title: Kawża C-452/10 P: Appell ippreżentat fis- 16 ta’ Settembru 2010 mill-BNP Paribas u mill-Banca Nazionale del Lavoro SpA (BNL) mis-sentenza tal-Qorti Ġenerali (Il-Ħames Awla) fl- 1 ta’ Lulju 2010 fil-Kawża T-335/08, BNP Paribas u BNL vs Il-Kummissjoni

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/22
            
         Appell ippreżentat fis-16 ta’ Settembru 2010 mill-BNP Paribas u mill-Banca Nazionale del Lavoro SpA (BNL) mis-sentenza tal-Qorti Ġenerali (Il-Ħames Awla) fl-1 ta’ Lulju 2010 fil-Kawża T-335/08, BNP Paribas u BNL vs Il-Kummissjoni
   (Kawża C-452/10 P)
   ()
   2010/C 317/39
   Lingwa tal-kawża: it-Taljan
   
      Partijiet
   
   
      Appellanti: BNP Paribas, Banca Nazionale del Lavoro SpA (BNL) (rappreżentanti: R. Silvestri, G. Escalar u M. Todino, avukati)
   
      Appellata: Il-Kummissjoni Ewropea
   
      Talbiet tal-appellanti
   
   L-appellanti jitolbu lill-Qorti tal-Ġustizzja:
   
               —
            
            
               tannulla b’mod sħiħ is-sentenza tal-Qorti Ġenerali tal-Unjoni Ewropea (Il-Ħames Awla) tal-1 ta’ Lulju 2010 fil-Kawża T-335/08, BNP Paribas u Banca Nazionale del Lavoro vs Il-Kummissjoni, notifikata permezz ta’ telefaks fl-1 ta’ Lulju 2010 (ĠU C 221 tal-14 ta’ Awwissu 2010, p. 39) u bħala effett
               
                           (i)
                        
                        
                           tilqa’ t-talbiet ifformulati fir-rikors promotur fl-ewwel istanza intiż għall-annullament b’mod sħiħ tad-Deċiżjoni 2008/711/KE, li ħarġet mill-Kummissjoni fil-11 ta’ Marzu 2008, Nru C(2008) 869 finali, dwar l-għajnuna mill-Istat C 15/07 (ex NN 20/07) li implementat l-Italja, “dwar inċentivi fiskali favur ir-ristrutturazzjoni ta’ ċerti istituzzjonijiet ta’ kreditu” (ĠU L 237, p. 70), jew
                        
                     
                           (ii)
                        
                        
                           sussidjarjament tibgħat lura l-kawża quddiem il-Qorti Ġenerali għal eżami mill-ġdid fid-dawl tas-sentenza tal-Qorti tal-Ġustizzja
                        
                     
         
               —
            
            
               tikkundanna l-Kummissjoni għall-ispejjeż.
            
         
      Aggravji u argumenti prinċipali
   
   
               (1)
            
            
               Il-Qorti Ġenerali ma stħarrġitx b’mod profond id-deċiżjoni tal-Kummissjoni, billi ma vverifikatx jekk l-għażla tal-Kummissjoni li ma tieħux inkunsiderazzjoni s-sitwazzjoni tal-entitajiet trasferenti sabiex tiġi ddeterminata n-natura selettiva tal-iskema ċċensurata kinitx leġittima;
            
         
               (2)
            
            
               Il-Qorti Ġenerali żnaturat il-ġurisprudenza tal-Qorti tal-Ġustizzja li taċċetta li tiġi ġġustifikata l-ispeċifiċità ta’ miżura fiskali fid-dawl tal-loġika tas-sistema ta’ taxxa ġenerali, meta ħadet bħala parametri, għall-evalwazzjoni tagħha stess, il-koordinati ssuġġeriti mill-Kummissjoni fil-deċiżjoni tagħha;
            
         
               (3)
            
            
               Il-Qorti Ġenerali żnaturat il-ġurisprudenza dwar ir-rekwiżit tas-selettività ta’ għajnuna mill-Istat, li skontha s-selettività ta’ miżura fiskali għandha tiġi evalwata fid-dawl tal-effetti li din tista’ tikkawża mill-aspett tat-tassazzjoni biss.
            
         
               (4)
            
            
               Il-Qorti Ġenerali wettqet żnaturament tal-fatti, meta ddeċidiet b’mod żbaljat li l-iskema ta’ riallinjament ġenerali ma tippermettix lill-impriżi li jagħmlu riallinjament tal-ispiża fiskali tal-assi relatati mal-impriżi li jirċevu skont l-ogħla valuri mniżżla fil-bilanċ;
            
         
               (5)
            
            
               Fl-aħħarnett, il-Qorti Ġenerali inġustament issotitwixxiet ruħha minflok il-Kummissjoni, billi għamlet ex novo motivazzjonijiet insostenn tad-deċiżjoni kkontestata tal-Kummissjoni.